|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.decembrī** |  **Nr. GND/2024/** |
|  |  **(protokols Nr. ; .p.)** |

**Par grozījumiem Gulbenes novada pašvaldības domes 2024.gada 26.septembra lēmumā Nr. GND/2024/554 “Par “Gulbenes BMX riteņbraukšanas trases pārbūves”** **atbalstīšanu un līdzfinansējuma nodrošināšanu”**

Gulbenes novada pašvaldība 2024.gada 16.novembrī saņēma biedrības “SATEKA” lēmumus par iesniegto projektu atbilstību vai noraidīšanu (dokumentu vadības sistēmā reģistrācijas Nr. GND/17.2/24/3936-S), kurā teikts, ka biedrība “SATEKA” ir izvērtējusi Gulbenes novada pašvaldības projekta iesniegumu “BMX riteņbraukšanas trases pārbūve”, kas tika iesniegts biedrības “SATEKA” izsludinātajā atklātā projektu iesniegumu pieņemšanas 2.kārtas ietvaros, rīcībā SLP1 “Gulbenes novada kopienu stiprināšana un sabiedrisko aktivitāšu dažādošana”, un pieņēmusi lēmumu, ka projekts atbilst sabiedrības virzītas vietējās attīstības (turpmāk – SVVA) stratēģijai, projektā plānotās darbības ir inovatīvas visā biedrības teritorijā un ir izpildījis SVVA stratēģijā noteikto nosacījumu paaugstinātas atbalsta intensitātes saņemšanai biedrības “SATEKA” noteiktajos kritērijos paaugstinātas intensitātes saņemšanai, un projektam ir iespēja pretendēt uz finansējumu, norādot, ka projekta kopējās attiecināmās izmaksas 100000,00 EUR (simts tūkstoši *euro* nulle centi), tajā skaitā publiskais finansējums 80000,00 EUR (astoņdesmit tūkstoši *euro*  nulle centi) apmērā.

Gulbenes novada pašvaldības dome 2024.gada 26.septembra domes sēdē lēma (lēmums nr. GND/2024/554, protokols Nr. 17; 30.p.) atbalstīt Gulbenes novada pašvaldības projekta “Gulbenes BMX riteņbraukšanas trases pārbūves” iesniegšanu biedrības “SATEKA” atklātā projektu konkursā un projekta apstiprināšanas gadījumā, nodrošināt projekta īstenošanai līdzfinansējumu 10% apmērā no attiecināmajām izmaksām, tas ir 10000,00 EUR (desmit tūkstoši *euro* nulle centi) apmērā.

Ņemot vērā, ka projekts konkursā ir atbalstīts un nodots Lauku atbalsta dienestam vērtēšanā par publiskā finansējuma piešķiršanu, bet ar mazāku atbalsta intensitāti nekā projekta iesniedzējs plānojis un Gulbenes novada pašvaldības dome apstiprinājusi, un Ministru kabineta 2023.gada 7.marta noteikumu Nr.113 “Valsts un Eiropas Savienības atbalsta piešķiršanas, administrēšanas un uzraudzības vispārējā kārtība lauku un zivsaimniecības attīstība” 47.1.apakšpunktu, kas citstarp nosaka, ka pašvaldībai priekšapmaksu projekta iesniegumā paredz ne vairāk kā 25 procentu apmērā no projekta kopējā publiskā finansējuma, nepieciešams veikt grozījumus Gulbenes novada pašvaldības domes 2024.gada 26.septembra lēmumā Nr. GND/2024/554 “Par “Gulbenes BMX riteņbraukšanas trases pārbūves” atbalstīšanu un līdzfinansējuma nodrošināšanu”.

Ņemot vērā iepriekš minēto un Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

IZDARĪT Gulbenes novada pašvaldības domes 2024.gada 26.septembra lēmumā Nr. GND/2024/554 “Par “Gulbenes BMX riteņbraukšanas trases pārbūves” atbalstīšanu un līdzfinansējuma nodrošināšanu” (protokols Nr. 17; 30.p) šādus grozījumus:

1. izteikt 1. un 2. punktu šādā redakcijā:

“1. ATBALSTĪT Gulbenes novada pašvaldības projekta “Gulbenes BMX riteņbraukšanas trases pārbūves” iesniegšanu un realizēšanu biedrības “SATEKA” atklātā projektu konkursā.

2. Gulbenes novada pašvaldībai projekta apstiprināšanas gadījumā NODROŠINĀT projekta īstenošanai līdzfinansējumu 20% apmērā no attiecināmajām izmaksām, tas ir 20000,00 EUR (divdesmit tūkstoši *euro* nulle centi) no Gulbenes novada pašvaldības budžeta līdzekļiem.”

1. papildināt ar 3.punktu:

“3. Gulbenes novada pašvaldības projekta apstiprināšanas gadījumā NODROŠINĀT priekšfinansējumu 75% apmērā no piešķirtā publiskā finansējuma, tas ir 60000,00 EUR (sešdesmit tūkstoši *euro* nulle centi) no Gulbenes novada pašvaldības budžeta līdzekļiem.”

Gulbenes novada pašvaldības domes priekšsēdētājs A.Caunītis